Bosanska mišjakinjica
<s>Bosanska mišjakinjica (lat. Minuartia bosniaca) (G. Beck) K. Maly − sinonimi: Alsine bosniaca G. Beck i A. rostrata Murb., non Pers.) − je endemska biljka Istočnih Dinarida iz porodice Caryophyllaceae (karanfili).</s>

<s>Opis 
Bosanska mišjakinjica je višegodisnja biljka sa rahlim do gustim busenjem, visoka oko 15-30 cm.</s><s>Stabljike su joj brojne, obično uspravne, rijetko ustajuće ili polegle.</s><s>Pri osnovi si manje - više odrvenile, a pri dnu razgranate, gole ili čkinjasto dlakave, sa brojnim sterilnim lisna­tim izdancima.</s><s>Listovi su joj linearno lancetasti ili­ linearno koncasti ili šilasti.</s><s>Priliježu uz stabljiku, a dugi su oko 5-8 (-10) mm, a pri osnovi prošireni i treplja­sti.</s><s>Imaju kožast obod i 3 jasno izražena nerva.</s>

<s>Cvast je rahlo cimasta i zbijena, sa po više cvjetova.</s><s>Cvjeta od maja do jula.</s><s>Peteljke cvijeta su gole ili dla­kave.</s><s>Čašični listići su usko lancetasti, bijeli, dugi 3-4 mm.</s><s>Goli su ili kratko dlakavi, dugačko ušiljeni, sa zelenom prugom koja po sredini ima bjeličasti nerv.</s><s>Krunica je bijela, a latice kraće od čašice ili jednake dužine.</s><s>Izduženo su jajasti, a u osnovi 5 spoljnih prašnika su valjkasto produžene i rascijepljene žlijezde pa izgleda da ih je 10.</s><s>Brakteje su linearno lancetaste, ve­ćinom kraće ili jednake sa cvjetnim peteljkama.</s>

<s>Plod čahura je jajoliko valjkasta, dvostruko kraća od čašice.</s><s>Sjemenke su sitne, svijetlosmeđe, duge 0,8-1 mm, a široke 0,5-0,8 mm, bodljasto bradavičaste.</s>

<s>Ekologija i rasprostranjenje 
Bosanska mišjakinjica raste na krečnjačkim i ser­pentinskim kamenjarama i suhim kamenjarskim pašnjacima, glavninom u pojasu subalpske vegeta­cije pojasu.</s><s>Izrazito je heliofitna vrsta.</s>

<s>Endem je Jugoistočnih Dinarida (Bosna i Hercegovina, Crna Gora i Srbija)
goslavija, sjev.</s><s>Albanija).</s>

<s>Locus classicus je u Bosni: na sti­jenama oko Sarajeva (Beck, G. 1898).</s>

<s>Povezano 
 Endemizam</s>

<s>Reference</s>

<s>Vanjske veze 
 catalogueoflife.org</s>

<s>Caryophyllales
Endemske vrste Bosne i Hercegovine‎</s>

